A Tanács 3443/87/EGK rendelete
(1987. október 19.)
az Európai Gazdasági Közösség és a Svájci Államszövetség közötti, a közösségi árutovábbításra vonatkozó szabályok alkalmazásáról szóló megállapodást módosító, levélváltás formájában létrejött megállapodás megkötéséről, valamint az EGK-Svájc Közösségi Árutovábbítási Vegyes Bizottságnak az Európai Gazdasági Közösség és a Svájci Államszövetség között létrejött, a közösségi árutovábbításra vonatkozó szabályok alkalmazásáról szóló megállapodás és annak függelékei módosítáról szóló, 1/87 határozatának a Közösségben való alkalmazásáról
AZ EURÓPAI KÖZÖSSÉGEK TANÁCSA,
tekintettel az Európai Közösséget létrehozó szerződésre és különösen annak 113. cikkére,
tekintettel a Bizottság javaslatára,
mivel az Európai Gazdasági Közösség és a Svájci Államszövetség közötti, a közösségi árutovábbításra vonatkozó szabályok alkalmazásáról szóló az 1972. november 23-án aláírt megállapodás módosításáról szóló, levélváltás formájában létrejött megállapodást [1] jóvá kell hagyni; mivel a javasolt módosítás az EGK-Svájc Közösségi Árutovábbítási Vegyes Bizottság 1/87 ajánlásának tárgyát képezi; mivel ez az ajánlás a megállapodás ilyen módosításainak elvégzését teszi lehetővé, amennyiben azok az egységes vámokmány bevezetésével szükségessé válnak;
mivel az említett megállapodás 16. cikke a megállapodással felállított Vegyes Bizottságra ruházza át a megállapodás és mellékletei egyes módosításainak határozattal történő elfogadásának jogát;
mivel a Vegyes Bizottság többek között a Közösségen belüli kereskedelem alakiságainak leegyszerűsítésével összefüggésben létrehozott egységes vámokmány bevezetésének eredményeként a közösségi árutovábbításra vonatkozó szabályokon végrehajtott technikai kiigazítások figyelembevétele érdekében az 1972. november 23-i megállapodás és függelékei módosításáról határozott;
mivel az említett módosítások a Vegyes Bizottság 1/87 határozatának tárgyát képezik; mivel szükséges megtenni azokat az intézkedéseket, amelyeket ennek a határozatnak a végrehajtása megkövetel,
ELFOGADTA EZT A RENDELETET:
1. cikk
Az Európai Gazdasági Közösség és a Svájci Államszövetség közötti, közösségi árutovábbításra vonatkozó szabályok alkalmazásáról szóló megállapodás módosításáról szóló, levélváltás formájában létrejött megállapodást a Közösség nevében jóváhagyják.
A megállapodás szövegét az A. melléklet tartalmazza.
2. cikk
A Tanács elnökét felhatalmazzák azon személy kijelölésére, aki a Közösség számára jogilag kötelező erejű megállapodás aláírására jogosult.
3. cikk
Az EGK-Svájc Közösségi Árutovábbítási Vegyes Bizottságnak az Európai Gazdasági Közösség és a Svájci Államszövetség közötti, a közösségi árutovábbításra vonatkozó szabályok alkalmazásáról szóló megállapodás és annak függelékei módosításáról szóló 1/87 határozatát alkalmazni kell a Közösségben.
A határozat szövegét a B. melléklet tartalmazza.
4. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 1987. október 19-én.